**CAPITOLUL II: Componența parteneriatului**

|  |
| --- |
| GAL Dobrogea Centrală este format din 18 parteneri cu următoarea compoziţie: 4 instituţii publice, 8 instituţii private, 2 parohii şi 4 ONG.  Administraţiile publice locale au emis HCL pentru aderare la teritoriu, dar nu fac parte din structura parteneriatului.  Parteneriatul public-privat Dobrogea Centrală a respectat încă de la constituire criteriul referitor la ponderea partenerilor privaţi şi ai societăţii civile, în sensul că aceştia s-au situat peste pragul de 50% recomandat. Ponderea partenerilor privaţi şi ai societăţii civile este de 77.8 %. iar partenerii publici reprezintă 22.2 %  Sectorul public este reprezentat de 4 unităţi de învăţământ; Școala Gimnazială N. Maraloi Saraiu, Şcoala Gimnazială Topalu, Şcoala Gimnazială nr 1 – Seimeni, Şcoala Gimnazială „Dan Spătaru” Aliman. Şcolile partenere sunt instituţii reprezentative în comunităţile lor.  În teritoriu sunt considerate unităţi recunoscute de învăţământul constănţean ca entităţi de educaţie din mediul rural cu rezultate deosebite, cu deschidere şi implicare în viaţa comunităţilor.  Şcolile partenere reprezintă interfaţa locală în relaţia individ comunitate. Şcoală îi confruntă pe tineri cu exigenţele integrării sociale, reprezintă principalul indicator predictiv cu privire la calitatea conduitei socio-profesionale ca adult, şcoala este spaţiul social specific în care se manifestă disfuncţiile şi tensiunile societăţii şi prin aceasta nodul central al prevenţiei acestora.  Parteneriatul consideră şcolile ca factor cheie în dezvoltarea comunităţii, şcoala favorizează progresul, stimulează curiozitatea intelectuală, capacitatea de adaptare, creativitatea şi inovaţia. Educaţia constituie unul din cele mai puternice instrumente de care GAL Dobrogea Centrală are nevoie pentru a modela viitorul sau măcar pentru a ne orienta către un viitor dezirabil.  Cooperarea activă a școlilor şi a profesorilor cu familiile, comunităţile locale, mass-media, biserica, organizaţii non guvernamentale conduce la realizarea parteneriatelor viabile, de natură să permită o abordare pozitivă a problemelor diverse ale comunităţii şi teritoriului.  Resursele umane ale şcolilor partenere, elevii, familiile sunt multiplicatori ai acţiunilor GAL Dobrogea Centrală, sunt cei care răspund cu entuziasm la acţiuni de voluntariat şi organizare de evenimente.  Competenţa cadrelor didactice permite parteneriatului identificarea problemelor esenţiale, dar puţin vizibile.  Din parteneriat fac parte două parohii ortodoxe, entitati de drept privat cu statut de ONG (conform Statut B.O.R.): Parohia Tortoman şi Parohia Mircea Vodă.  Colaborarea şi cooperarea cu acestea în domeniul activităţilor sociale, culturale şi educative are deja un istoric la nivelul teritoriului GAL Dobrogea Centrală spre folosul parteneriatului şi membrilor comunităţii.  Ambele biserici desfăşoară volutar activităţi proprii de asistenţă socială, promovează politici sociale şi măsuri de protecţie socială, pun la dispoziţie resurse umane şi logistică de care dispun.  La nivelul parteneriatului GAL Dobrogea Centrală, colaborarea cu biserica înseamnă înţelegerea facilă de către membrii comunităţilor a obiectivelor şi priorităţilor SDL care ţintesc spre o societate mai bună şi un nivel de viaţă în acord cu normele Europene şi internaţionale. |

|  |
| --- |
| Parteneriatul cuprinde organizaţia non guvernamentală Comunitatea Ruşilor Lipoveni din România, filiala Ghindărești care reprezintă intersele minorităţii locale a ruşilor lipoveni la nivelul teritoriului.  Comunitatea Ruşilor Lipoveni din România filiala Ghindărești, este o asociaţie cu caracter etnic, social, cultural şi umanitar, care reuneşte cetăţeni români, cunoscuţi sub denumirile de ruşi, ruşi-lipoveni sau lipoveni.  În teritoriul GAL Dobrogea Centrală comunitatea ruşilor lipoveni reprezintă peste 5% din totalul populaţiei. În comună Ghindărești sunt 1865 lipoveni din total 1973 locuitori ai comunei.  Prezenţa asociaţiei ruşilor lipoveni este un exemplu de convieţuire armonioasă interetnică în teritoriu, alături de tătari, turci şi rromi.  Comunitatea are un bogat portofoliu de tradiţii şi obiceiuri, meserii şi tehnici tradiţionale care pot fi transferate şi multiplicate.  Asociaţia Club Sportiv Horia, este o organizaţie care reuneşte tineri din comună Horia, scopul asociaţiei este de a promova sportul mai ales a jocului de Oină. Clubul de Oină din cadrul asociaţiei a fost distins de Casa Regală a României pentru contribuţia adusă de tineri în viaţa comunităţii. Prezenţa asociaţiei în parteneriat este un exemplu de bună practică privind implicarea tinerilor în viaţa comunităţii prin acţiuni voluntare.  Asociaţia Ion Jalea Casimcea este constituită la iniţiativa a trei doamne din comuna Casimcea, implicate voluntar în activităţi culturale, educaţionale şi sociale. Asociaţia a iniţiat un ansamblu folcloric „Doina Casimcei” cu 70 de copii între 7 şi 14 ani. La iniţiativa doamnelor fondator la asociaţie au aderat şi alte femei: cadre didactice, mame ale copiilor, reprezentante ale altor instituţii din comuna Casimcea. Iniţiativa lor demonstrează capacitatea de implicare a femeilor în viaţa social - culturală a comunităţii şi implicit a teritoriului GAL.  Asociaţia EcoCivic Medgidia cu sediul secundar în comuna Aliman. Asociaţia are un CV bogat în activităţi de protecţia mediului, iniţiază şi desfăşoară de mulţi ani acţiuni în siturile naturale din teritoriul GAL, pentru conştientizarea populaţiei şi cuantificarea speciilor faunistice şi floristice. Prezenţa asociaţiei în parteneriat este importantă pentru expertiza privind acţiuni de protecţia mediului.  Cooperativa Ovidunărea Rasova este singura cooperativă din teritoriu şi reprezintă un exemplu de bună practică în creşterea oilor, ramură reprezentativă în agricultură din cadrul GAL Dobrogea Centrală.  Sectorul privat al parteneriatului este format din: ÎI Salcianu Ciprian com Horia, PFA Boantă Costel Mihai com Saligny, PFA Chiriţă Larisa Cecilia com Peştera, PFA Tarcea Florin com Casimcea, SC Eco DBR Invest SRL com Gârliciu, II Stefan Gabriel com Ciocarlia şi SC Magatina SRL com Crucea.  Reprezintă entităţi relevante din teritoriu din agricultură şi comerţ, aceste entităţi se remarcă prin activitatea din domeniul agricol majoritar. În teritoriu se găsesc aproape 10.000 de exploataţii agricole şi peste 1300 de entităţi cu activitate comercială.  Patronatul acestor entităţi private este alcătuit din tineri în totalitate cu interes şi dorinţa în dezvoltarea teritoriului GAL Dobrogea Centrală, cu implicare activă în elaborarea SDL. |