**Capitolul I: Prezentarea teritoriului și a populației acoperite - analiza diagnostic**

|  |
| --- |
| **Teritoriul (ind C3/808)** [[1]](#footnote-1)  GAL Dobrogea Centrală se află localizat în sud-estul României în partea de centru vest a judeţului Constanţa şi se continuă prin comuna Casimcea în sudul judeţului Tulcea.  Comunităţile partenere GAL sunt aşezate la nord şi sud de Canalul Dunăre-Marea Neagră, la vest se întind de-a lungul Dunării, la est se învecinează cu oraşul Medgidia şi alte comune ale judeţului, în partea de vest şi nord teritoriul înconjoară oraşele Cernavodă şi Hârşova. Teritoriul este omogen din punct de vedere geografic deoarece comunităţile se unesc între ele prin graniţe comune, relieful este podiş, teritoriul este omogen economic, principala activitate este agricultura, omogenitate socială se remarcă prin unitate în diversitatea etnică. Teritoriul este traversat de autostrada A2 Bucureşti- Constanţa şi calea ferată Constanţa-Bucureşti, parte a coridorului Paneuropean 4. Delimitarea unităţilor administrativ teritoriale şi localizarea teritoriului este evidenţiată în harta administrativă şi geografică, (Anexa 5 la SDL). Teritoriul este străbătut de o reţea deasă de drumuri naţionale şi judeţene, cele mai importante fiind dumurile naţionale Constanţa-Bucureşti (DN2a) şi Tulcea-Bucurest(DN 22).  Suprafaţă teritoriului GAL Dobrogea Centrală este de 1606.65[[2]](#footnote-2) kmp cu o populaţie de (ind C1/808) 37.624[[3]](#footnote-3) locuitori şi o densitate de 23.4 locuitori/kmp (ind C4/808), fiind format din 15 UAT-uri. Documentele care atestă reprezentativitatea teritorială constituie (Anexa 1 la SDL) Acord de parteneriat şi Hotărâri ale Consiliilor Locale privind aderarea la teritoriu.  Fondul funciar după modul de folosinţă pe categorii (date INSSE)[[4]](#footnote-4) este din total: agricol 132.164 ha (ind C18/808) 81%, arabil 112.793 ha 69% din care: păşuni 17,22%, vii şi pepiniere 2.9%, livezi 0,7%, şi neagricol 19%. Din totalul suprafeţei agricole 132.164 ha, 112.793 ha terenul arabil reprezintă 85%.  Cu o suprafaţă totală de 24.297 ha, ponderea terenurilor neagricole este de 19 % din total teritoriu, din care: terenuri degradate 1878 ha 7,7% (ind C42/808), luciu de apă 20,6%. Apele reprezintă resursă complementară cu sectorul de păduri şi vegetaţie forestieră în suprafaţă de 11176 ha 46% din neagricol (ind C29/808), alături de 80.400 ha de situri Natura 2000 (ind C34/808), oferă oportunitatea iniţierii activităților agroturistice, si corespunde nevoii N5 „Necesitatea diversificării activităţilor din agricultură, valorificarea oportunităţilor de dezvoltare, creşterea atractivităţii zonei”.  Caracteristici economice (ind C10/808)  Principalele tipuri de activităţi economice identificate în zonă sunt cele legate de agricultură şi comerţ, în timp ce sectoarele de servicii şi producţie în domenii ne-agricol sunt foarte slab reprezentate. Din punct de vedere al structurii economiei locale, după tipul întreprinderilor, întreprinderile mici sunt cele mai multe.Conform datelor furnizate de autorităţile publice locale şi datele INSSE[[5]](#footnote-5), la nivelul teritoriului există în prezent un număr de 230 întreprinderi cu activitate economică, din care: agricole 78, comerţ 91, construcţii 28, industrie alimentară 6, industrie 7, servicii 20. Numărul de întreprinderi este foarte mic în comparaţie cu populaţia activă de 17192 locuitori. În această statistică nu sunt cuprinse cele 9767 de exploataţiile agricole înregistrate şi neînregistrate juridic.  În acest context, este evidentă nevoia (N5),„Necesitatea diversificării activităţilor în  agricultură, valorificarea oportunităţilor de dezvoltare şi creşterea atractivităţii zonei”. Şi deasemeni este necesară încurajarea iniţiativelor şi crearea de locuri de muncă, nevoia N(2) „Necesitatea valorificării resurselor locale pentru crearea de noi locuri de muncă”.  Analiză efectuată în primăriile care compun teritoriul acoperit de GAL Dobrogea Centrală a demonstrat că nu există un mecanism de evidențiere şi evaluare corectă a Produsului Local Brut. Din analiza bugetului local se demonstrează că sectorul agricol influenţează bugetul cu mai puţin de 20%, sectorul comercial cu 3-4%, sectorul servicii sub 0,3%. În fapt, această influenţă provine din taxe şi impozite. Venitul mediu este influenţat şi de gospodăriile individuale care asigura sursă de produse pentru consumul propriu.  Agricultura  Agricultura este principala ramură economică locală, există 9767 exploataţii agricole (sursă INSSE) (ind C17/808). Exploataţiile agricole se confruntă cu nivel redus de productivitate şi calitate a produselor datorită subdotarii tehnologice sau utilizării tehnologiei învechite. În multe exploataţii încă se lucrează cu vechile tractoare U650 şi gama de maşini aferentă, la fel de veche. Agricultura înregistrează numeroase deficienţe de performanţă şi competitivitate, caracteristică în concordanţă cu nevoile N4 „Necesitatea unui management întinerit şi antreprenoriat competitiv” şi N6 „ Îmbunătăţirea competitivităţii prin retehnologizare”. Tipul de agricultură practicat este lipsit de elementele tehnologiei moderne, de competenţele specializate, ceea ce duce la obţinerea produselor primare de calitate slabă. Caracteristica care a generat nevoia N8 „Atestarea calităţii produselor locale”. Pe lângă cultura mare care acoperă peste 95% din suprafaţă se identifică: vii şi pepiniere care ocupă 3284 ha un procent de 2.9%, livezi şi pepiniere pomicole – 891 ha reprezintă doar 0,7%. Aceaste suprafeţe sunt foarte mici comparativ cu potenţialul şi tradiţia locală în producerea de fructe şi legume. Se identifică nevoia (N14/808) „Refacerea bazinului pomicol şi legumicol”. Pe de altă parte suprafaţa mare acoperită cu culturi de câmp a generat nevoia (N7) „Valorificarea resurselor naturale şi a produselor secundare pentru obţinerea energiei regenerabile”.  Păşunile şi fâneţele, cu o suprafaţă de 19428 ha, ocupă un procent de 17.2% din suprafaţa arabilă a teritoriului şi asigura păşunatul pentru 1838 ferme zootehnice.  Analiza datelor din teritoriu demonstrează încărcătura de animale pe cap de locuitor: 1.27 animal letier-lapte (taurine+ovine) / locuitor = 10116 UVM (ind C21/808); 0.38 animale carne (porci) / locuitor = 5233 UVM; 2.14 păsări / locuitor = 1511 UVM (ind C35/808). Dimensionarea exploataţiilor: 40.4 % gospodării de subzistenţă sub 2500 SO; 30,9 % de semisubzistenţă între 2500 şi 9000 SO; 20,3 % exploataţii între 9000 şi 65000 de SO, considerate economice, 6,15 % sunt exploataţii între 65000 şi 150000 de SO; 2,25 % mari întreprinderi agricole unele dintre acestea depăşesc 400000 de SO.  În teritoriu există o singură cooperativă Ovidunărea Rasova, absenţa formelor asociative generează nevoia (N9) „Creşterea numărului de forme de asociere şi coperare”. Promovarea cooperării între producători, procesatori şi comercianţi prin investiţii colective duce la prosperitate personală şi a comunităţii prin crearea unor facilităţi de marketing organizat în scopul scurtării lanţului de aprovizionare şi comercializare, aceasta generează nevoia (N10) „Necesitatea infrastructurii comerciale pentru practicarea unui marketing organizat”. |

|  |
| --- |
| **Geografie**  Teritoriul GAL Dobrogea Centrală se află din punct de vedere geomorfologic în Podişul Dobrogei de Sud – Est, Podişul Medgidiei şi Valea Carasu. Podişul Dobrogei de Sud Est se continuă cu Podişul Casimcei, găzduieşte localităţile situate de-a lungul Dunării şi comuna Casimcea din judeţul Tulcea. Din punct de vedere geomorfologic, suprafaţa teritoriului aparţine Podişului Prebalcanic, individualizându-se ca Podişul Dobrogean. Podişul Medgidiei este podişul cu altitudinea cea mai redusă din ansamblul celor care constituie judeţul Constanţa. Altitudinea scade de la nord (120m) la sud (în Valea Carasu 9-10m) şi de la est (45m) la vest (12m). Configuraţia reliefului se caracterizează printr-o mare fragmentare datorită văilor cu fundul plat şi a interfluviilor cu aspect de dealuri uşor ondulate ce coboară în pantă domoală spre culoarul Carasu dar şi spre Dunăre. Pantele dominante sunt între 5%, şi 12%, situaţie în care apare eroziune prin apă, podişurile au altitudini cuprinse între 54 m şi 120.  Caracteristici climatice  Clima temperat continentală cu ierni geroase şi veri toride, solul cernoziom, profund, cu resurse serioase de apă freatică, dar la mare adâncime, teritoriul face parte din zona agro-climatică I, caldă-secetoasă, care se caracterizează prin cele mai generoase resurse termice, media anuală fiind 11 grade C, dar şi prin precipitaţiile reduse care variază de la 300 mm până la 400-450 mm, în anii secetoşi ajungând la 200-250 mm, durata de strălucire a soarelui, este cuprinsă între 2.150 ore/an şi 3.000 ore/an, aici se înregistrează şi cele mai mari valori ale radiaţiei solare. Umezeala relativă a aerului este de 84%-85%, produsă pe fondul frecvenţei maxime a perioadelor secetoase şi a pluviozităţii celei mai reduse de pe teritoriul ţării, un rol major în repartiţia umezelii relative revine circulaţiei periodice locale a aerului sub formă de brize, în principal a celor dinspre mare din intervalul diurn. Necesitatea utilizării acestor resurse a generat nevoia (N7) „Valorificarea resurselor naturale şi a produselor secundare pentru obţinerea energiei regenerabile”.  Caracteristici demografice  La nivelul teritoriului, populaţia stabilă ocupată este de 11568 locuitori (ind C5/808) şi reprezintă un procent de 30.7% din totalul populaţiei, rată şomajului la nivelul teritoriului este de 7,36% (ind C7/808) cu 3,5% procente mai mare decât rata şomajului la nivel naţional. Structura ocupării forţei de muncă (Ind C11/808): 11568 populaţie stabilă ocupată din care lucrează în agricultură 5729, în construcţii 1301, în industrie 652, comerţ 1404, 678 în servicii, jumătate din populația ocupată lucrează în afară teritoriului. Aceste aspecte, evidenţiază nevoia comună a teritoriului de creare a oportunităţilor ocupaţionale pentru populaţia locală.  80% din comunele teritoriului, reprezintă Zone sărace, conform documentului suport „Lista UAT-urilor cu valorile IDUL”. Din cele 15 comune, 12 (80% din comune) au IDUL mai mic de 55(ind C9/808): Aliman 42,84, Crucea 51.62, Gârliciu 48.14, Mircea Vodă 54.06, Peştera 52.53, Rasova 50.20, Saraiu 42,16, Seimeni 51,53, Topalu 43,99, Casimcea 53,98, Saligny 54,27, Horia 54,72 şi comunele Ciocârlia 55.14, Ghindărești 56.50, Tortoman 58,33, depăşesc limita de 55 a IDUL.  Această caracteristică evidenţiază nevoia (N1) „Reducerea gradului de sărăcie a populaţiei şi creşterea nivelului de trăi”.  Nivelul ridicat de sărăcie al populaţiei este evidenţiat şi de procentul mare de (13.8%) al persoanelor beneficiare de ajutor social şi al celor dependente de venitul minim garantat, ceea ce evidenţiază nevoia (N1) „Reducerea gradului de sărăcie a populaţiei şi creşterea nivelului de trăi”. Populaţia din teritoriul GAL Dobrogea Centrală cunoaşte astfel un declin  demografic, fiind în continuă scădere şi în curs de îmbătrânire. În conformitate cu datele statistice furnizate de INSSE, populaţia totală a GAL Dobrogea Centrală la Recensământul Populaţiei şi al Locuinţelor 2011 era de 37624 locuitori (ind. C1/808), se înregistrează un declin demografic de 4200 locuitori comparativ cu anul 2002. Densitatea populaţiei este de 23.4 locuitori/kmp (Ind C4/808).  Analizând structura pe grupe de vârstă a populaţiei (ind. C2/808) se constată un procent mult mai mare a populaţiei în vârstă de peste 40 ani, 13823 locuitori reprezentând 36%, comparativ cu populaţia tânără (20-40 ani) de 10.819 locuitori, un procent de 28,6% din total populaţie.  Rată îmbătrânirii, sporul negativ şi migraţia externă accentuată (11%) reprezintă principalii factori răspunzători pentru declinul populaţiei din teritoriu. În acest context, a fost identificată nevoia (N4) „Necesitatea unui management întinerit şi antreprenoriat competitiv” care va duce la creşterea atractivităţii teritoriului pentru tineri şi va reduce migraţia.  Pe teritoriul GAL sunt identificate 3 grupuri minoritare; lipoveni concentraţi în comuna Ghindărești în număr de 1865, care reprezintă 95% din populaţia comunei, minoritatea turco-tătară 434 persoane dispersate în mai multe comunităţi, romi declaraţi 87 persoane concentrate în comună Casimcea din jud Tulcea şi Mircea Vodă jud Constanţa, numărul romilor este de 191 persoane.  Problema identificată în teritoriu este consolidarea identităţii şi a profilului local, îmbunătăţirea egalităţii de şanse pentru minorităţile din comunităţile GAL Dobrogea Centrală, favorizarea dialogului interetnic, eliminarea prejudecăţilor şi socializare.  Se identifică nevoia (N13) „Creşterea vizibilităţii valorilor culturale şi reînvierea meşteşugurilor tradiţionale ale minorităţilor” pentru păstrarea, afirmarea şi dezvoltarea identităţii etnice.  Caracteristici de mediu  La nivelul teritoriului au fost identificate suprafeţe incluse în Lista ariilor naturale protejate, de interes comunitar Natura 2000 (ind C34/808): în Garliciu - sit Braţul Măcin RO SCI 0012; Aliman, Crucea, Ghindărești, Horia, Rasova, Topalu - sit Canaralele Dunării ROSCI 0022, Crucea - sit Dealul Alah Bair - ROSCI 0053; Aliman, Rasova - Sit Dumbrăveni-Valea Urluia lacul Vederoasă ROSCI 0071; Ciocârlia - Sit Fântânița Murfatlar ROSCI 0083; Aliman - Sit Canaraua Fetii – Iortmac ROSCI 0172; Ciocârlia şi Peştera - Sit Peştera – Deleni ROSCI 0353; Saraiu, Casimcea - Sit Podişul Nord Dobrogean ROSCI 020; Casimcea - Sit Stepă Casimcea ROSPA 0100 şi Sit Cheile Dobrogei ROSPA 0019. Prezenţa siturilor şi ariilor protejate în cea mai mare parte a teritoriului GAL Dobrogea Centrală (peste 50% din suprafaţă), este în concordanţă cu nevoia identificată N3 „Acţiuni prietenoase cu natura şi protejarea responsabilă a mediului”  Educaţia  Capitalul uman prezintă importanță deosebită pentru dezvoltarea locală.  Dezvoltarea şi diversificarea economiei locale depind de nivelul educaţiei, al cunoştinţelor şi calificării. Populaţia cu studii superioare identificată prin studiu este de 1,9%, ponderea cea mai mare a acestui segment se regăseşte în sectorul educaţional. În agricultură, din totalul fermierilor cu calificare specifică domeniului doar 21% (ind C24/808) sunt cu studii universitare de specialitate. Populaţia cu studii medii are o pondere de 59,6%. Această categorie se regăseşte în toate domeniile de activitate cu diverse calificări: medical, militar, industrial, energetic, agricol, etc. În ultimii ani s-a înregistrat o creştere a procentului populaţiei instruite, beneficiară a învăţământului obligatoriu de 10 clase.  Această creştere se înregistrează la populaţia între 16-20 ani.  Populaţia necalificată profesional este de 38,5%. Această categorie a parcurs învăţământul obligatoriu, dar nu a parcurs forme de calificare profesională.  Infrastructura de baza  Preocupările principale ale administraţiilor publice se adresează infrastructurii rutiere locale, care este într-o stare acceptabilă, reabilitată prin programe europene inclusiv LEADER 2007-2013, naţionale şi judeţene. Pe teritoriul GAL Dobrogea Centrală există 2348 ha de drumuri pe o lungime de 470 km, reprezentând 1.4% din suprafaţa totală a comunelor şi 9.7% din total neagricol.  Infrastructura edificiilor publice (şcoli, cămine culturale, primării) este în stare bună fiind renovate prin programe naţionale, inclusiv prin finanţarea GAL Dobrogea Centrală 2007-2013. Evacuarea apelor uzate în gospodării se realizează în sistem propriu: fosă septică, bazin vidanjabil şi sistem de canalizare. Sistemul de canalizare pluvială se realizează prin rigole laterale ale drumurilor. Alimentarea cu apă şi epurarea apelor uzate este asigurată centralizat prin RAJA Constanţa. Gestionarea rezidurilor şi deşeurilor rurale este asigurată centralizat prin Asociația Intercomunitară ADI Medgidia.  Infrastructură socială  Creşterea accesului grupurilor vulnerabile la infrastructură şi servicii de asistenţă socială, medicală primară de bună calitate, protejarea persoanelor vârstnice aflate în risc de sărăcie sau excluziune socială, creşterea accesului copiilor din grupuri vulnerabile la educaţie, consolidare capacităţii instituţionale de reducere a sărăciei şi promovarea incluziunii sociale reprezintă preocupare prioritară în teritoriu. Seviciile medicale sunt asigurate de 18 cabinete de medicină generală, 8 cabinete de stomatologie şi 15 farmacii şi 28 medici familie. Cabinetele medicale au probleme în ceea ce priveşte dotarea.  Pe teritoriul GAL Dobrogea Centrală nu există infrastructură socială specializată, în cadrul fiecărei primarii există un serviciu social. Această situaţie a generat nevoile: (N11) Necesitatea investiţiilor în infrastructură socială, adaptată nevoilor comunităţii şi (N12) Reducerea riscului de excluziune socială pentru categoriile vulnerabile, ceea ce contribuie la îmbunătăţirea egalităţii de şanse pentru tineri, femei, alte persoane defavorizate.  Patrimoniu arhitectural şi cultural  În teritoriu există cetăţi, castre romane, cetăţi dacice în comunele: Crucea, Ciocârlia, Topalu, Rasova, Aliman, Saraiu, Peştera, Seimeni, Mircea Vodă. În comună Casimcea sunt 11 situri arheologice datând din Epoca Română. Există lăcaşe de cult: 6 musulmane şi 27 ortodoxe, 6 mănăstiri.  Arhitectura tradiţională dobrogeană este păstrată în multe din case, se evidenţiază cerdacul din faţă casei, soclul din piatră cu var sau lut, şi culoarea albastră a tâmplăriei.  Tradiţiile şi obiceiurile culturale specifice teritoriului s-au păstrat din vremuri de demult şi încă mai sunt practicate olăria, caloianul, paparuda. De asemenea se folosesc încă instrumente populare cum ar fi cimpoiul, fluierul, tilincă, cavalul. |

1. Indicatori R 808/2013 [↑](#footnote-ref-1)
2. Sursa INSSE [↑](#footnote-ref-2)
3. Sursa INSSE [↑](#footnote-ref-3)
4. Anexa INSSE [↑](#footnote-ref-4)
5. Sursa INSSE [↑](#footnote-ref-5)